
124                                                                  DR 30.7.2018                                                       

 
Yang Berhormat Tuan Yang di-Pertua, akibat daripada ketidaktelusan tadbir urus 

terhadap peruntukan-peruntukan yang disalurkan selama ini, Sabah ketika ini masih jauh 
mundur dan memerlukan perhatian khusus untuk ditangani. Saya juga ingin mencadangkan 
terdapat satu mekanisme yang khusus, yang perlu dibuat untuk menyalurkan peruntukan-
peruntukan kepada kerajaan negeri. Kerajaan negeri seharusnya mempunyai autonomi 
menggunakan peruntukan berasaskan  kepada keperluan kerajaan negeri.  

Selain daripada itu, pemimpin perlu lebih telus untuk menggunakan peruntukan dan 
dizahirkan dalam bentuk pembangunan berasaskan kepada keperluan-keperluan yang 
diperlukan. Mesti ada satu sistem pemantauan yang lebih telus dan bersistematik, agar tidak 
ada lagi berlakunya ketirisan yang bukan hanya akan merugikan negara, malahan yang lebih 
rugi lagi ialah kepada rakyat yang sepatutnya menikmati pembangunan yang mana ia 
dinikmati oleh orang lain. 

■2100 

Tuan Yang di-Pertua, saya ingin memetik ayat Janelle Barlow dalam bukunya A 
Complaint is a Gift di mana beliau mengatakan bahawa complaints are not problem to be 
avoided, complaints are actually gifts to be welcomed dengan izin. Selaras dengan kerajaan 
baru Malaysia baru dan juga barisan Kabinet serba baru yang mengangkat suara-suara 
rakyat perlu dipeduli. Ia juga perlu dizahirkan dengan mendengar suara hati rakyat dan boleh 
menerima usul-usul rasional kemenjadian kerajaan baru di alaf baru.  

Sungguhpun sehingga hari dan abad ke-21 ini belum ada kajian saintifik menyeluruh 
di buat menyumbang kepada kekerapan peribumi Parlimen Kalabakan memasuki menara 
gading dalam negara mahupun luar negara serta kemenjadiannya diterjemahkan di pelbagai 
industri mahupun sebagai pemimpin akan datang. Saya berjanji akan membuka lembaran 
baru proses pendidikan Parlimen Kalabakan perlu direntas sedalam-dalamnya pada alaf baru 
seiring dengan wawasan negara 2020 sebagai keseimbangan kepada proses kemajuan luar 
bandar yang diimpikan, bukan semata-mata impian bahkan menjadi kenyataan. 

Tuan Yang di-Pertua, saya mengambil contoh di kawasan saya iaitu P191 
Kalabakan. Selama Barisan Nasional memerintah kawasan yang begitu luas dan terletak jauh 
daripada bandar Tawau belum ada wujud sebuah majlis daerah. Selama ini kawasan ini 
begitu mundur dan daif. Penduduk di Kalabakan terpaksa menaiki bas ke bandar Tawau yang 
jauhnya lebih kurang 100 kilometer. Kalau naik bas dianggarkan memakan masa dua jam 
hanya semata-mata untuk berurusan dengan bank, majlis daerah dan lain-lain urusan. Ini 
membuktikan pemimpin selama ini langsung tidak peduli dan tidak mengambil tahu tentang 
kesengsaraan yang dialami oleh mereka. 

Sebelum Yang Berhormat menyoal saya, sebagai Kerajaan Pakatan Harapan yang 
peduli rakyat dengan mengambil kira suara dan hasrat rakyat dan sebagai memenuhi 
kepercayaan pengundi-pengundi khususnya di Kalabakan, in syaa Allah saya akan merangka 
pelan pembangunan dalam kawasan Kalabakan untuk diangkat agar diluluskan. Pelan 
pembangunan ini dirangka dalam tiga peringkat iaitu pelan jangka pendek, sederhana dan 
jangka panjang. In syaa Allah nanti Kalabakan akan wujud satu majlis daerah yang akan 
menjadi titik permulaan kepada asas pembangunan Kalabakan.  

Rentetan pembangunan akan menyusul satu persatu selepas asasnya telah menjadi 
realiti. Penduduk Kalabakan akan menikmati kemudahan-kemudahan asas seperti pejabat 
daerah, pejabat pos, perkhidmatan bank, menaik taraf klinik atau upgrade, dengan izin, 
kemudahan balai polis dan kemudahan-kemudahan asas yang diperlukan. Saya juga sedang 
membuat rancangan agar penduduk dapat menjalankan aktiviti-aktiviti ekonomi berasaskan 
produk-produk tempatan yang boleh menjana sumber pendapatan seterusnya untuk 
menyara keperluan kehidupan seharian mereka, in syaa Allah. 

Tuan Yang di-Pertua, bercakap mengenai kemajuan, perkara yang paling dekat dan 
kerap diadukan adalah tentang kemenjadian proses pendidikan bangsanya di Sabah 
khususnya dan khasnya di Parlimen Kalabakan.  

 

 

 

 



Yang Berhormat Tuan Yang di-Pertua, akibat daripada ketidaktelusan tadbir urus. terhadap peruntukan-peruntukan yang disalurkan selama ini, Sabah ketika ini masih jauh mundur dan memerlukan perhatian khusus untuk ditangani. Saya juga ingin mencadangkan terdapat satu mekanisme yang khusus, yang perlu dibuat untuk menyalurkan peruntukan- peruntukan kepada kerajaan negeri. Kerajaan negeri seharusnya mempunyai autonomi menggunakan peruntukan berasaskan kepada keperluan kerajaan negeri. Selain daripada itu, pemimpin perlu lebih telus untuk menggunakan peruntukan dan dizahirkan dalam bentuk pembangunan berasaskan kepada keperluan-keperluan yang diperlukan. Mesti ada satu sistem pemantauan yang lebih telus dan bersistematik, agar tidak ada lagi berlakunya ketirisan yang bukan hanya akan merugikan negara, malahan yang lebih rugi lagi ialah kepada rakyat yang sepatutnya menikmati pembangunan yang mana ia dinikmati oleh orang lain. #2100. Tuan Yang di-Pertua, saya ingin memetik ayat Janelle Barlow dalam bukunya A Complaint is a Gift di mana beliau mengatakan bahawa complaints are not problem to be avoided, complaints are actually gifts to be welcomed dengan izin. Selaras dengan kerajaan baru Malaysia baru dan juga barisan Kabinet serba baru yang mengangkat suara-suara rakyat perlu dipeduli. Ia juga perlu dizahirkan dengan mendengar suara hati rakyat dan boleh menerima usul-usul rasional kemenjadian kerajaan baru di alaf baru. Sungguhpun sehingga hari dan abad ke-21 ini belum ada kajian saintifik menyeluruh di buat menyumbang kepada kekerapan peribumi Parlimen Kalabakan memasuki menara gading dalam negara mahupun luar negara serta kemenjadiannya diterjemahkan di pelbagai industri mahupun sebagai pemimpin akan datang. Saya berjanji akan membuka lembaran baru proses pendidikan Parlimen Kalabakan perlu direntas sedalam-dalamnya pada alaf baru seiring dengan wawasan negara 2020 sebagai keseimbangan kepada proses kemajuan luar bandar yang diimpikan, bukan semata-mata impian bahkan menjadi kenyataan. Tuan Yang di-Pertua, saya mengambil contoh di kawasan saya iaitu P191 Kalabakan. Selama Barisan Nasional memerintah kawasan yang begitu luas dan terletak jauh daripada bandar Tawau belum ada wujud sebuah majlis daerah. Selama ini kawasan ini begitu mundur dan daif. Penduduk di Kalabakan terpaksa menaiki bas ke bandar Tawau yang jauhnya lebih kurang 100 kilometer. Kalau naik bas dianggarkan memakan masa dua jam hanya semata-mata untuk berurusan dengan bank, majlis daerah dan lain-lain urusan. Ini membuktikan pemimpin selama ini langsung tidak peduli dan tidak mengambil tahu tentang kesengsaraan yang dialami oleh mereka. Sebelum Yang Berhormat menyoal saya, sebagai Kerajaan Pakatan Harapan yang peduli rakyat dengan mengambil kira suara dan hasrat rakyat dan sebagai memenuhi kepercayaan pengundi-pengundi khususnya di Kalabakan, in syaa Allah saya akan merangka pelan pembangunan dalam kawasan Kalabakan untuk diangkat agar diluluskan. Pelan pembangunan ini dirangka dalam tiga peringkat iaitu pelan jangka pendek, sederhana dan jangka panjang. In syaa Allah nanti Kalabakan akan wujud satu majlis daerah yang akan menjadi titik permulaan kepada asas pembangunan Kalabakan. Rentetan pembangunan akan menyusul satu persatu selepas asasnya telah menjadi realiti. Penduduk Kalabakan akan menikmati kemudahan-kemudahan asas seperti pejabat daerah, pejabat pos, perkhidmatan bank, menaik taraf klinik atau upgrade, dengan izin, kemudahan balai polis dan kemudahan-kemudahan asas yang diperlukan. Saya juga sedang membuat rancangan agar penduduk dapat menjalankan aktiviti-aktiviti ekonomi berasaskan produk-produk tempatan yang boleh menjana sumber pendapatan seterusnya untuk menyara keperluan kehidupan seharian mereka, in syaa Allah. Tuan Yang di-Pertua, bercakap mengenai kemajuan, perkara yang paling dekat dan kerap diadukan adalah tentang kemenjadian proses pendidikan bangsanya di Sabah khususnya dan khasnya di Parlimen Kalabakan.